 Proza - : - Dictionar Modern Geto-Dacic de Laurentiu Orasanu : - Dictionar Modern Geto-Dacic de Laurentiu Orasanu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii -... (Proza) > Dictionar... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14057043 index.html' > Vizionari: 1536 > Dictionar Modern Geto-Dacic proza [ ] Referat de fundamentare - - - - - - - - - - - - - - - - - - - - - - - - - de Laurentiu Orasanu [Ghiocel ] 2014-10-02 | | Referat de fundamentare Strict secret Domnule Prim Ministru, Domnilor Ministri, Au trecut numai doisprezece ani de la descoperirea, pe un server din Gradistea Muncelului, a Dictionarului Geto-Dacic, si numai sase ani de la publicarea in volum a transcrierii acestuia. Desi numai 250 exemplare din cele 300.000 exemplare tiparite au fost achizitionate, impactul publicarii muncii noastre a fost covarsitor. Am dovedit, fara putinta de tagada, existenta limbii si a scrierii geto-dacilor si - lucru foarte important - intaietatea stramosilor nostri in cele mai neasteptate domenii, incepand cu vinificatia, continuand cu fotbalul si incheind cu fizica nucleara, teatrul si cinematograful. Am scris incheind, deoarece, dupa transcrierea Dictionarului descoperit in urma cu doisprezece ani, consideram completa lista descoperirilor geto-dacice. Pana mai ieri ne gandeam ca, marinimosi, geto-dacii lasasera si altor popoare placerea de a descoperi si de a se mandri cu descoperirile si inventiile lor. Nu descoperisera ei chiar totul. Dar iata ca o noua descoperire arheologica, tot la Gradistea Muncelului si tot pe un server, ne-a adus in fata unui alt fisier plin de cuvinte geto-dacice. Un fel de continuare, o a doua parte a Dictionarului Geto-Dacic. Un nou tezaur, ascuns cu grija de inaintasii nostri, ajunge pana la noi. Aur mai valoros decat Tezaurul lui Decebal, carat de cuceritorii Daciei la Roma sau pierdut pe vecie intr-un loc nestiut. Curiozitatea ne-a indemnat imediat la cercetarea preliminara a acestui nou manuscris. De fapt, denumirea de manuscris o folosim in mod abuziv. Fisierul gasit este elaborat pe un calculator, sub un sistem de operare portabil si un editor de texte ce s-a dovedit universal, astfel ca a putut fi deschis usor in sistemele si tehnologia informatica de care dispunem in prezent. Ce a urmat n-a mai fost deloc usor. Fisierul era protejat la virusi. Mai mult, serverul era ingropat sub un morman de ceapa. Nu ne miram ca geto-dacii cunosteau proprietatea cepei de a retine virusii din spatiul inconjurator. Dar fisierul era si incriptat. Le-au trebuit trei luni celor mai buni specialisti din Serviciile Secrete ale Armatei ca sa-l decripteze. Admiratia lor fata de ingeniozitatea stramosilor nostri n-a cunoscut margini. Asadar, l-am descifrat si ne-am apucat sa-i frunzarim paginile. Concluziile preliminare sunt uluitoare. Cuvinte noi, cu care abia ne-am obisnuit, pe care le-am importat recent din alte limbi, sunt explicate in detaliu in acest dictionar geto-dacic. inventii si tehnologii pe care le-am importat pe bani grei erau cunoscute pe teritoriul nostru inca de acum sute sau mii de ani. Pana si obiceiurile noi, aduse acum din alte tari, erau obisnuite la geto-dacii de demult. Desigur, surpriza nu e totala: si prima parte a Dictionarului ne oferise multe intaietati din acestea. Numai ca aceasta a doua parte pare sa fie scrisa intr-o epoca puternic tehnologizata, chiar mai tehnologizata decat cea in care traim. O epoca post-moderna care precede Evul-mediu! Pana si redactarea filelor de dictionar e mai riguroasa decat in partea intaia. Ori s-a schimbat colectivul de redactare, ori membrii lui si-au pierdut umorul. in aceasta a doua parte nu se prea mai glumeste. Redactorii sunt chititi pe munca, muncesc pana noaptea tarziu pentru a preda la timp filele la care lucreaza. Timpul ii preseaza. Sau poate un pericol cunoscut, o invazie migratoare, un cutremur sau o molima, ii face sa dea zor si sa-si termine lucrarea. Sa dea zor, dar nu rasol. Totul e redactat cu profesionalism, in afara de ultima fraza, ramasa neterminata. De parca in cladirea unde se lucra la dictionar navalisera atacatorii sau se raspandise fumul otravitor al unui vulcan sau al vreunei bombe chimice. Credem ca nu tragem o concluzie pripita spunand ca societatea geto-dacica era, pe atunci, mai avansata decat societatea noastra. Ba chiar era mai avansata decat cele mai avansate societati moderne. Nimic din ceea ce cunoastem astazi nu era necunoscut geto-dacilor. Mai mult, geto-dacii cunosteau cu destul de buna precizie ceea ce se va intampla in viitor. Specialistii lor in viitorologie nu erau niste ghicitori de duzina sau niste Nostradamus de ocazie. Filele dictionarului abunda de referiri la evenimente care s-au petrecut de atunci si pana acum. Evenimentele acestea sunt corect plasate pe scara timpului. Nimic nu le-a scapat: caderea Constantinopolului, descoperirea Americii, Revolutia Franceza, Revolutia Pasoptista, Revolutia sexuala, cucerirea Cosmosului, etc. Pana si decaderea si ridicarea noastra, a urmasilor lor, e prevazuta de ei. Nu ne indoim ca, la o citire atenta, filele acestea vor scoate la iveala evenimente care ne asteapta de acum incolo. Descifrand aceste pagini vechi ne vom lamuri si asupra trecutului nostru, dar si in privinta viitorului nostru. Aur e putin spus! Niciun alt popor nu se poate lauda cu o astfel de descoperire! Niciunul nu dispune de un astfel de document care sa-i ateste intaietatea in atatea domenii! La cate inventii si la cate descoperiri nu va trebui schimbata paternitatea? Cate Premii Nobel nu vor fi declarate nule? Nemaivorbind de lucruri necunoscute astazi, dar cunoscute geto-dacilor, pe care le vom putea revendica direct, acum, fara a ne disputa prioritatea cu alte popoare. Suntem siguri ca studiind filele acestui vechi, dar modern dictionar, vom gasi si astfel de inventii, sau macar idei pentru noi descoperiri. Din cele expuse pana acum rezulta necesitatea studierii temeinice a acestui nou dictionar. Nu exista domeniu de activitate care sa nu fie interesat si care sa nu traga foloase imediate din examinarea si interpretarea informatiilor continute in filele acestuia. Daca la primul dictionar (Dictionarul cu umor geto-dacic) a lucrat timp de trei ani un colectiv format exclusiv din zece lingvisti, cu un buget total de trei milioane de lei, la acest dictionar modern consideram ca este necesara cooptarea, intr-un colectiv extins, pluridisciplinar, a celor mai buni specialisti - academicieni, profesori universitari, inventatori, oameni politici, chiar si scriitori - din toate domeniile de activitate: industrie, agricultura, silvicultura, protectia mediului, informatica, comunicatii, cucerirea cosmosului, psihologie, mass-media, armata, politie. De aceea adresam acest Raport de Fundamentare catre toate ministerele. Dupa aprobarea acestui raport, fiecare minister va lua masurile necesare, alocand resursee umane si financiare corespunzatoare, masuri prevazute mai jos. Propunem tiparirea interpretarii noastre a acestui Dictionar Modern Geto-Dacic intr-un tiraj cel putin egal cu numarul de locuitori ai tarii si distribuirea lui odata cu cardul de sanatate. Propunem si reeditarea primului dictionar (Dictionar cu umor geto-dacic) intr-un tiraj egal cu numarul de locuitori minus cele 299.750 exemplare nevindute, si distribuirea lui, la pachet, cu noul dictionar, dictionarul modern. Asa cum istoria medicala a fiecarui cetatean este riguros inscrisa in cipul cardului, asa si istoria poporului trebuie cunoscuta de fiecare dintre contemporanii nostri si de urmasii urmasilor lor. in sectiunea ce urmeaza va supunem spre aprobare fondurile necesare pentru studierea, interpretarea, redactarea si tiparirea acestui valoros si unic dictionar. Costurile sunt exprimate in lei noi (RONi) si acopera o perioada de 10 ani: 1. Cheltuieli cu salariile colectivului de redactare 30 milioane 2. Plati colaboratori externi 20 milioane 3. Constructie Centru de dictionare vechi 200 mil. 4. Plati utilitati 5 milioane 5. Deplasari de documentare 10 milioane 6. Participari la congrese internationale 5 milioane 7. Cheltuieli de tiparire 200 milioane 8. Cheltuieli de protocol 20 milioane 9. Cheltuieli cu publicitatea 10 milioane 10. Diverse 100 milioane Total 600 milioane RONi Nu ne indoim ca, data fiind importanta covarsitoare a dictionarului regasit, Presedintia, Guvernul, Parlamentul si toate ministerele vor sprijini, patriotic si financiar, actiunea de aducere a acestui document la cunostinta publicului larg. Primiti, domnule Prim-ministru, domnilor Ministri, domnilor Senatori si Deputati, expresia dorintei noastre fierbinti de a vedea aprobat bugetul fundamentat in acest raport. Cu deosebita stima, Presedintele Comisiei de Dictionare Vechi, ss. indescifrabil (va urma) Ghiocel | index 'pageview'); 